**ԱՄՓՈՓԱԹԵՐԹ**

**«ՀԱՅԱՍՏԱՆԻ ՊԵՏԱԿԱՆ ՀԵՏԱՔՐՔՐՈՒԹՅՈՒՆՆԵՐԻ ՖՈՆԴ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆ ՍՏԵՂԾԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ԶԱՐԳԱՑՄԱՆ և ՆԵՐԴՐՈՒՄՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ԻՆՉՊԵՍ ՆԱև ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ և ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ, ԴՐԱՆՑ ԸՆԴՈՒՆՄԱՆ ԿԱՄ ՉԸՆԴՈՒՆՄԱՆ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
| **N** | **Առարկության, առաջարկության հեղինակը: Գրության ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Հիմնավորում** |
|  | **ՀՀ արդարադատությաննախարարություն**  **01/14/6930-19**  **2019-04-02** | Ի կատարումն ՀՀ վարչապետի 2019 թվականի մարտի 29-ի թիվ  02/16.10/14997-2019 հանձնարարականի՝ կից ներկայացվում է Հայաստանի պետական հետաքրքրությունների ֆոնդ փակ բաժնետիրական ընկերություն ստեղծելու, Հայաստանի Հանրապետության տնտեսական զարգացման և ներդրումների նախարարությանը գումար հատկացնելու, ինչպես նաև Հայաստանի Հանրապետության 2019 թվականի պետական բյուջեում և Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը**:**  **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  1.Նախագծի վերնագիրն անհրաժեշտ է խմբագրել՝ նկատի ունենալով, որ ,,Հայաստանի Հանրապետության կառավարության,, բառերը կրկնվում են:  2.Նախագծի 3-րդ կետում ,,նախարարին,, բառն անհրաժեշտ է փոխարինել ,,նախարարությանը,, բառով՝ նկատի ունենալով ,,Բաժնետիրական ընկերությունների մասին,, ՀՀ օրենքի 12-րդ հոդվածի 5-րդ մասի պահանջները:  3.Նախագծի 4-րդ կետում անհրաժեշտ է հստակ նշել բյուջետային ծախսերի տնտեսագիտական դասակարգման հոդվածը:  4.Նախագծի 6-րդ կետում անհրաժեշտ է հստակ նշել, թե որ հավելվածների համաձայն է կատարվում փոփոխություններ և լրացումներ ,,Հայաստանի Հանրապետության 2019 թվականի պետական բյուջեի մասին,, ՀՀ օրենքում և ՀՀ կառավարության 2018 թվականի դեկտեմբերի 27-ի թիվ 1515-Ն որոշման մեջ: Միաժամանակ՝ նախագծին կից անհրաժեշտ է ներկայացնել նաև նշված հավելվածները:  5.Նախագիծն անհրաժեշտ է համաձայնեցնել ՀՀ ֆինանսների նախարարության հետ: | Ընդունվել է ի գիտություն | Կատարվել են համապատասխան փոփոխություններ |
|  | **ՀՀ ֆինանսների**  **նախարարություն**  **01/8-1/5383-2019**  **2019-04-09** | Ի կատարումն ՀՀ վարչապետի 29.03.2018թ. № 02/16.10/14997-2019 հանձնարարականի՝ քննության առնելով ««Հայաստանի պետական հետաքրքրությունների ֆոնդ» փակ բաժնետիրական ընկերություն ստեղծելու, Հայաստանի Հանրապետության տնտեսական զարգացման և ներդրումների նախարարությանը գումար հատկացնելու, ինչպես նաև Հայաստանի Հանրապետության 2019 թվականի պետական բյուջեում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ)՝ հայտնում ենք հետևյալը.  Նախագծով նախատեսվում է ՀՀ 2019 թվականի պետական բյուջեով նախատեսված ՀՀ կառավարության պահուստային ֆոնդի հաշվին ՀՀ տնտեսական զարգացման և ներդրումների նախարարությանը հատկացնել 100.0 հազ. դրամ՝ նոր ստեղծվող «Հայաստանի պետական հետաքրքրությունների ֆոնդ» փակ բաժնետիրական ընկերության (այսուհետ՝ Ընկերություն) կանոնադրական կապիտալում ներդրում կատարելու համար:  Նախագծի հիմնավորման մեջ նշվել է, որ Ընկերության ստեղծման նպատակը ներդրումների, այդ թվում՝ օտարերկրյա ներդրումների, ներգրավման միջոցով ՀՀ տնտեսության զարգացմանն աջակցումն է և, որ Ընկերությունը ՀՀ-ում պոտենցիալ խոշոր ներդրողներին լիարժեք և համալիր խորհրդատվության և աջակցության միջոցով կնպաստի ՀՀ-ում ներդրումային հոսքերի ավելացմանը, ոլորտային ծրագրեր նախաձեռնելու և իրագործելու միջոցով Հայաստանի տնտեսության ներուժի զարգացմանը և գիտատեխնիկական զարգացման արդյունքների ներդրմանը տնտեսության տարբեր ոլորտներում և այլն:  Այդ կապակցությամբ հայտնում ենք, որ ՀՀ վարչապետի 04.10.2018թ. N 02/23.19/33622-18 հանձնարակականի շրջանակներում ձևավորվել է ստեղծվող/գործող առևտրային կազմակերպությունների համար ՀՀ կառավարության հետևյալ դիրքորոշումը՝  Պետության և համայնքի կողմից առևտրային կազմակերպություն հիմնադրվում է՝   * **օրենքով նախատեսված** որոշակի (պետական մենաշնորհ ենթադրող) ոլորտներում հիմնադրի կողմից կամ մասնակցությամբ տնտեսական գործունեություն իրականացնելու՝ շահույթ ստանալու նպատակով, * հիմնադրին և այլ անձանց առևտրային բնույթի այնպիսի ծառայություններ մատուցելու նպատակով, որոնք պահանջված են, սակայն մասնավորի կողմից չեն մատուցվում: Նման կազմակերպությունները հիմնադրվում են, շուկայի զարգացմանը և այլընտրանքներ առաջանալուն զուգահեռ, պետության և/կամ համայնքի մասնաբաժնի օտարման հեռանկարով:   Մինչդեռ Նախագծի շրջանակներում ամբողջությամբ բացահայտված և մանրամասնեցված չէ խորհրդատվության ու աջակցության բովանդակությունը, վերջիններիս տրամադրումը ինչու է նախատեսվում իրականացնել նոր ընկերության ստեղծման միջոցով այլ ոչ թե տնտեսական զարգացման և ներդրումների նախարարության կամ պետության մեջ գործող (առկա) մասնավոր կազմակերպությունների միջոցով։  Այդ կապակցությամբ հարկ է նաև նշել, որ ՀՀ տնտեսական զարգացման և ներդրումների նախարարության ներքո գործում է Բիզնես Արմենիա հիմնադրամը, որին վերապահված են Հայաստանում ներդրումների ներգրավման և արտահանման խթանման գործառույթները (հիմնադրամը ներկայումս գտնվում է լուծարման գործընթացում): Հիշյալ գործառույթները իրենց բնույթով մոտ են (որոշ դեպքերում կարող են համընկնել) Ընկերության ստեղծման նպատակի հետ։  Ընդ որում Նախագծում և կից հիմնավորման մեջ չեն ներկայացվել ներդրումների ներգրավման հետ կապված գործառույթների իրականացման համար Ընկերության պահպանման ծախսերի ու անհրաժեշտ գույքի չափը և ֆինանսավորման/տրամադրման աղբյուրները։  Ելնելով վերոգրյալից և հաշվի առնելով ստեղծվող/գործող առևտրային կազմակերպությունների համար ՀՀ կառավարության դիրքորոշումը, ուստի բովանդակային առումով լրացուցիչ քննարկման և հիմնավորման կարիք ունի հիմնադրամը լուծարելու և նոր Ընկերություն ստեղծելու անհրաժեշտությունը, վերջինիս պահպանման ծախսերի, անհրաժեշտ գույքի և տարածքի տրամադրման աղբյուրներն ու չափը։  Ինչ վերաբերում է Նախագծի ձևակերպումներին, ապա առաջարկում ենք.  1. Նախագծի 4-րդ կետում սահմանել ՀՀ կառավարության պահուստային ֆոնդից հատկացվող գումարի եռամսյակային համամասնությունը,  2. ՀՀ կառավարության պահուստային ֆոնդից գումարը հատկացնել բյուջետային ծախսերի տնտեսագիտական դասակարգման «Ներքին բաժնետոմսերի և այլ մասնաբաժինների ձեռքբերում» հոդվածով,  3. Նախագծին կից ներկայացնել 6-րդ կետում նշված հավելվածները: | Ընդունվել է ի գիտություն  Ընդունվել է ի գիտություն | Կատարվել են համապատասխան փոփոխություններ |